Document ID: 32019D0407

Reference:
15.3.2019
DA
Den Europæiske Unions Tidende
L 73/1
RÅDETS AFGØRELSE (EU) 2019/407
af 4. marts 2019
om indgåelse på Den Europæiske Unions vegne af aftalen om forebyggelse af ureguleret fiskeri på åbent hav i det centrale Nordlige Ishav
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 6, andet afsnit, litra a), nr. v),
under henvisning til forslag fra Europa-Kommissionen,
under henvisning til godkendelse fra Europa-Parlamentet (1), og
ud fra følgende betragtninger:
(1)
Unionen har enekompetence under den fælles fiskeripolitik til at vedtage foranstaltninger til bevarelse af havets biologiske ressourcer og til at indgå aftaler med tredjelande og internationale organisationer herom.
(2)
I henhold til Rådets afgørelse 98/392/EF (2) og 98/414/EF (3) er Unionen kontraherende part i både De Forenede Nationers havretskonvention af 10. december 1982 (»konventionen«) og aftalen om gennemførelse af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande (»aftalen om fiskebestande«). Både konventionen og aftalen om fiskebestande kræver, at alle stater samarbejder om bevarelse og forvaltning af havets levende ressourcer. Ved aftalen om forebyggelse af ureguleret fiskeri på åbent hav i det centrale Nordlige Ishav (»aftalen«) opfyldes denne forpligtelse.
(3)
I Europa-Parlamentets og Rådets forordning (EU) nr. 1380/2013 (4) fastsættes det, at Unionen skal gennemføre sine eksterne fiskeriforbindelser i overensstemmelse med sine internationale forpligtelser og politiske målsætninger samt målsætningerne og principperne i artikel 2 og 3 i nævnte forordning for at sikre bæredygtig udnyttelse, forvaltning og bevarelse af havets biologiske ressourcer og havmiljøet. Aftalen er i overensstemmelse med disse målsætninger.
(4)
Rådet bemyndigede den 31. marts 2016 Kommissionen til at indlede forhandlinger på Unionens vegne om en international aftale om forebyggelse af ureguleret fiskeri på åbent hav i det centrale Nordlige Ishav. Den 30. november 2017 blev disse forhandlinger afsluttet med godt resultat. I overensstemmelse med Rådets afgørelse (EU) 2018/1257 (5) blev aftalen om forebyggelse af ureguleret fiskeri på åbent hav i det centrale Nordlige Ishav undertegnet den 3. oktober 2018 med forbehold af dens indgåelse på et senere tidspunkt.
(5)
At blive part i aftalen vil fremme sammenhængen i Unionens bevarelsesstrategi på tværs af oceanerne og styrke dens engagement i langsigtet bevarelse og bæredygtig udnyttelse af havets biologiske ressourcer på verdensplan og er derfor i Unionens interesse.
(6)
Aftalen bør godkendes —
VEDTAGET DENNE AFGØRELSE:
Artikel 1
Aftalen om forebyggelse af ureguleret fiskeri på åbent hav i det centrale Nordlige Ishav (»aftalen«) godkendes på vegne af Unionen.
Teksten til aftalen er knyttet til denne afgørelse.
Artikel 2
Formanden for Rådet udpeger den eller de personer, der er beføjet til på Unionens vegne at foranstalte den deponering af godkendelsesinstrumentet, som er omhandlet i aftalens artikel 15.
Artikel 3
Denne afgørelse træder i kraft på tredjedagen efter offentliggørelsen i Den Europæiske Unions Tidende.
Udfærdiget i Bruxelles, den 4. marts 2019.
På Rådets vegne
A. ANTON
Formand
(1)  Godkendelse af 12.2.2019 (endnu ikke offentliggjort i EUT).
(2)  Rådets afgørelse 98/392/EF af 23. marts 1998 om Det Europæiske Fællesskabs indgåelse af De Forenede Nationers havretskonvention af 10. december 1982 og af aftalen af 28. juli 1994 vedrørende anvendelsen af kapitel XI i denne konvention (EFT L 179 af 23.6.1998, s. 1).
(3)  Rådets afgørelse 98/414/EF af 8. juni 1998 om Det Europæiske Fællesskabs ratifikation af aftalen om gennemførelse af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fiskebestande, der bevæger sig både inden for og uden for eksklusive økonomiske zoner (fælles bestande), og stærkt vandrende fiskebestande (EFT L 189 af 3.7.1998, s. 14).
(4)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og om ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
(5)  Rådets afgørelse (EU) 2018/1257 af 18. september 2018 om undertegnelse på Den Europæiske Unions vegne af aftalen om forebyggelse af ureguleret fiskeri på åbent hav i det centrale Nordlige Ishav (EUT L 238 af 21.9.2018, s. 1).

Summary:
Aftale om forebyggelse af ureguleret fiskeri på åbent hav i det centrale Nordlige Ishav
Aftale om forebyggelse af ureguleret fiskeri på åbent hav i det centrale Nordlige Ishav
 
RESUMÉ AF:
Aftale om forebyggelse af ureguleret fiskeri på åbent hav i det centrale Nordlige Ishav
Afgørelse (EU) 2019/407 — indgåelse på Den Europæiske Unions vegne af aftalen om forebyggelse af ureguleret fiskeri på åbent hav i det centrale Nordlige Ishav
HVAD ER FORMÅLET MED AFTALEN OG AFGØRELSEN?
Formålet med aftalen er at forebygge ureguleret kommercielt fiskeri på åbent hav i det centrale Nordlige Ishav (hav der ikke hører under noget lands jurisdiktion) ved anvendelse af forebyggende foranstaltninger til bevarelse og forvaltning. Med afgørelsen indgås aftalen på vegne af EU.
HOVEDPUNKTER
Den arktiske region dækker området omkring Nordpolen. Det omfatter Ishavet og territorierne i otte arktiske lande: Canada, Danmark (herunder Grønland og Færøerne), Finland, Island, Norge, Rusland, Sverige og USA. Aftalen blev undertegnet af Canada, Kina, Danmark (for så vidt angår Færøerne og Grønland), Den Europæiske Union, Island, Japan, Sydkorea, Norge, Rusland og Amerikas Forenede Stater. Aftalen er præventiv — indtil for nylig har den del af det centrale Nordlige Ishav, der er åbent hav, været dækket af is året rundt, hvilket gjorde det umuligt at fiske i dette hav. Den globale opvarmning har imidlertid i stort omfang reduceret isdækket, hvilket i fremtiden kan åbne dette område for fiskeri. Aftalen er baseret på principperne i De Forenede Nationers havretskonvention, aftalen om gennemførelse af bestemmelserne i De Forenede Nationers konvention vedrørende bevarelse og forvaltning af fælles fiskebestande og stærkt vandrende fiskebestande og adfærdskodeksen for ansvarligt fiskeri fra 1995.AnvendelsesområdeAftalen finder anvendelse på fisk, bløddyr og skaldyr — undtagen dem, der tilhører sedentære arter som defineret i FN’s havretskonvention. Parterne er enige om ikke at udøve kommercielt fiskeri i den del af det centrale Nordlige Ishav, der er åbent hav, i en indledende periode på 16 år efter dens ikrafttræden. Perioden kan automatisk forlænges hvert femte år, medmindre en part gør indsigelse.Fælles program for videnskabelig forskning og overvågning
Med aftalen fastlægges et fælles program for videnskabelig forskning og overvågning for at give en bedre forståelse for økosystemerne i det centrale Nordlige Ishav, navnlig ved at klarlægge om der findes fiskebestande i dette område, der kan fanges på et bæredygtigt grundlag.
Foranstaltninger til bevarelse og forvaltning
Parterne må kun give tilladelse til fartøjer, der er registreret i deres land, til at udøve kommercielt fiskeri, hvis de følger:internationalt anerkendte bevarelses- og forvaltningsforanstaltninger, der tager sigte på en bæredygtig forvaltning af fiskebestandene, og som er vedtaget af en eller flere regionale eller subregionale fiskeriforvaltningsorganisationer eller i henhold til aftaler foreløbige bevarelses- og forvaltningsforanstaltninger, som kan fastsættes af parterne.Evaluering og yderligere gennemførelseEn evaluering af aftalen og af de videnskabelige oplysninger, der er indhentet gennem det fælles program, bliver gennemført mindst hvert andet år. Bevarelses- og forvaltningsforanstaltninger for forsøgsfiskeri i området bliver fastlagt inden for tre år efter aftalens ikrafttræden.
IKRAFTTRÆDELSESDATO
Aftalen træder i kraft, når alle ti undertegnende parter har ratificeret den.
Afgørelsen trådte i kraft den 18. marts 2019.
HOVEDDOKUMENTER
Aftale om forebyggelse af ureguleret fiskeri på åbent hav i det centrale Nordlige Ishav (EUT L 73 af 15.3.2019, s. 3-8).
Rådets afgørelse (EU) 2019/407 af 4. marts 2019 om indgåelse på Den Europæiske Unions vegne af aftalen om forebyggelse af ureguleret fiskeri på åbent hav i det centrale Nordlige Ishav (EUT L 73 af 15.3.2019, s. 1-2).
seneste ajourføring 14.08.2019